รัฐบาลไทย-ข่าวทำเนียบรัฐบาล-มท.1 เป็นประธานมอบรางวัล “ผู้ว่าราชการจังหวัดสำเภาทอง” ประจำปี 2566 พร้อมกล่าวชื่นชมยินดีผู้ว่าฯ จำนวน 36 จังหวัด
วันจันทร์ที่ 20 พฤศจิกายน 2566
20/11/2566
มท.1 เป็นประธานมอบรางวัล “ผู้ว่าราชการจังหวัดสําเภาทอง” ประจําปี 2566 พร้อมกล่าวชื่นชมยินดีผู้ว่าฯ จํานวน 36 จังหวัด
มท.1 เป็นประธานมอบรางวัล “ผู้ว่าราชการจังหวัดสําเภาทอง” ประจําปี 2566 พร้อมกล่าวชื่นชมยินดีผู้ว่าฯ จํานวน 36 จังหวัด เน้นย้ํา "สําเภาทอง" สื่อถึงการเป็นนิมิตหมายที่ดีที่จะทําให้เศรษฐกิจประเทศไทยเข้าสู่ยุคแห่งความเจริญ มั่นคง รุ่งเรือง
มท.1 เป็นประธานมอบรางวัล “ผู้ว่าราชการจังหวัดสําเภาทอง” ประจําปี 2566 พร้อมกล่าวชื่นชมยินดีผู้ว่าฯ จํานวน 36 จังหวัด เน้นย้ํา "สําเภาทอง" สื่อถึงการเป็นนิมิตหมายที่ดีที่จะทําให้เศรษฐกิจประเทศไทยเข้าสู่ยุคแห่งความเจริญ มั่นคง รุ่งเรือง พร้อมให้ความเชื่อมั่นผู้ว่าฯ CEO คือ ผู้ประสานความร่วมมือกับผู้ประกอบการในพื้นที่ เพื่อทําให้พี่น้องประชาชนมีคุณภาพชีวิตที่ดีอย่างยั่งยืนสืบไป
เมื่อวันที่ 19 พ.ย. 66 เวลา 09.40 น. ที่ห้องภิรัชฮอลล์ 1 – 3 ชั้น 2 ศูนย์นิทรรศการและการประชุมไบเทค กรุงเทพฯ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย เป็นประธานในพิธีมอบรางวัลผู้ว่าราชการจังหวัดสําเภาทอง ภายในงานสัมมนาหอการค้าทั่วประเทศ ครั้งที่ 41 พร้อมกล่าวปาฐกถาพิเศษ โดยมีนายสนั่น อังอุบลกุล ประธานกรรมการหอการค้าไทยและสภาหอการค้าแห่งประเทศไทย นายกลินท์ สารสิน นายอิสระ ว่องกุศลกิจ ประธานกิตติมศักดิ์หอการค้าไทยและสภาหอการค้าแห่งประเทศไทย นายสมคิด จันทมฤก รองปลัดกระทรวงมหาดไทย ด้านบริหาร นายชํานาญวิทย์ เตรัตน์ รองปลัดกระทรวงมหาดไทย หัวหน้ากลุ่มภารกิจด้านกิจการความมั่นคงภายใน นายชัยวัฒน์ ชื่นโกสุม อธิบดีกรมการพัฒนาชุมชน นายอรรษิษฐ์ สัมพันธรัตน์ อธิบดีกรมการปกครอง ผู้ว่าราชการจังหวัด ผู้บริหารหน่วยงานภาครัฐ คณะกรรมการหอการค้าไทยและสภาหอการค้าแห่งประเทศไทย ประธานและเลขาธิการหอการค้าจังหวัดทั่วประเทศ และผู้ประกอบการรุ่นใหม่ (YEC) ร่วมพิธี
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย กล่าวว่า รางวัลสําเภาทองเป็นรางวัลที่หอการค้าไทยริเริ่มจัดขึ้น ตั้งแต่ปี 2553 เพื่อมอบรางวัลให้กับผู้ว่าราชการจังหวัดที่มีผลการดําเนินงาน ด้าน “การส่งเสริมบทบาทภาคเอกชน” ผ่านกลไกหอการค้าจังหวัด ซึ่งตนคิดว่ารางวัลนี้นอกจากจะเป็นขวัญกําลังใจให้กับผู้ว่าราชการจังหวัดแล้ว ยังเป็นสัญลักษณ์ที่สําคัญยิ่งในการให้ความสําคัญกับ “ความสัมพันธ์และความร่วมมือระหว่างภาครัฐและเอกชน” ในการช่วยกันขับเคลื่อนเศรษฐกิจ
""สําเภา" เป็นสัญลักษณ์แห่งการค้าขายที่รุ่งเรืองและเมื่อเป็น "สําเภาทอง" หมายความว่า เป็นนิมิตหมายที่ดีที่จะทําให้เศรษฐกิจประเทศไทยเข้าสู่ยุคแห่งความเจริญ มั่นคง รุ่งเรือง" ต้องขอขอบคุณหอการค้าไทยและสภาหอการค้าแห่งประเทศไทย "ทุกท่านคือเส้นเลือดที่สําคัญของระบบเศรษฐกิจไทย" เราจะสนับสนุนทุกนโยบายที่ประเทศชาติเกิดประโยชน์และประชาชนเกิดความมั่งมีศรีสุข มีความร่มเย็นเป็นสุข และมีคุณภาพชีวิตที่ดี" นายอนุทินฯ กล่าวเน้นย้ํา
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย กล่าวเพิ่มเติมว่า ในช่วงระยะเวลา 2 เดือนที่ผ่านมา ในการปฎิบัติหน้าที่รัฐมนตรีว่าการกระทรวงมหาดไทยตนได้เห็นการทํางานของกระทรวงมหาดไทย ได้เห็นคําว่าผู้ว่าฯ CEO เด่นออกมาอย่างชัดเจน โดยท่านผู้ว่าราชการจังหวัดทุกท่าน คือ “พ่อเมือง” คือ คนที่ต้องบริหารกิจการทั้งหลายที่เกิดขึ้นในจังหวัด ตลอดจนประสานความร่วมมือในจังหวัดเดียวกัน ภูมิภาคเดียวกัน สามารถที่จะบูรณาการความร่วมมือกับทุกภาคส่วนได้ ไม่ว่าจะเป็นภาครัฐ ภาคเอกชน ในฐานะผู้ว่าราชการจังหวัด เพื่ออํานวยความสะดวก บริการภาครัฐให้กับผู้ประกอบการและพี่น้องประชาชนทุกคน ดังนั้น ตนจึงคิดว่าหอการค้าไทยจะได้ใช้กลไกที่เรามีอยู่และแนวทางผู้ว่าฯ CEO บูรณาการความร่วมมือต่าง ๆ ตามเป้าหมายของหอการค้าไทยและสภาหอการค้าแห่งประเทศไทย ที่ต้องการให้ทางจังหวัดได้ให้ความร่วมมือ เพื่อขับเคลื่อนเศรษฐกิจของพื้นที่ ทั้งนี้ จากการร่วมงานกับท่านผู้ว่าราชการจังหวัดทุกจังหวัด โดยเฉพาะในช่วงสถานการณ์โควิด-19 ทําให้เห็นถึงความเป็น "ผู้ว่าราชการจังหวัด" ที่จะทําในสิ่งที่เป็นประโยชน์ สิ่งที่ถูกต้องให้กับประชาชน ให้กับผู้ประกอบการทั้งหลายได้ เพื่ออํานวยประโยชน์และความสุขที่ยั่งยืนให้กับประชาชน
สําหรับปี พ.ศ. 2566 มีผู้ว่าราชการจังหวัดที่รับรางวัลผู้ว่าราชการจังหวัด “สําเภาทอง” ประจําปี 2566 รวม 36 รางวัล ได้แก่ 1. นายชาธิป รุจนเสรี ผู้ว่าราชการจังหวัดกําแพงเพชร 2. นายมนต์สิทธิ์ ไพศาลธนวัฒน์ ผู้ว่าราชการจังหวัดจันทบุรี 3. นายขจรเกียรติ รักพานิชมณี ผู้ว่าราชการจังหวัดนครศรีธรรมราช (เมื่อครั้งดํารงตําแหน่งผู้ว่าราชการจังหวัดฉะเชิงเทรา) 4. นายธวัชชัย ศรีทอง ผู้ว่าราชการจังหวัดชลบุรี 5. นายโสภณ สุวรรณรัตน์ ผู้ว่าราชการจังหวัดภูเก็ต (เมื่อครั้งดํารงตําแหน่งผู้ว่าราชการจังหวัดชัยภูมิ) 6. นายวิสาห์ พูลศิริรัตน์ ผู้ว่าราชการจังหวัดชุมพร 7. นายนิรัตน์ พงษ์สิทธิถาวร ผู้ว่าราชการจังหวัดเชียงใหม่ 8. นายชํานาญวิทย์ เตรัตน์ รองปลัดกระทรวงมหาดไทย (เมื่อครั้งดํารงตําแหน่งผู้ว่าราชการจังหวัดตราด) 9. นายบัญชา เชาวรินทร์ ผู้ว่าราชการจังหวัดสระบุรี (เมื่อครั้งดํารงตําแหน่งผู้ว่าราชการจังหวัดนครนายก) 10. นายวันชัย จันทร์พร ผู้ว่าราชการจังหวัดนครพนม 11. นายสยาม ศิริมงคล ผู้ว่าราชการจังหวัดนครราชสีมา 12. นายอภินันท์ เผือกผ่อง เกษียณอายุราชการ (เมื่อครั้งดํารงตําแหน่งผู้ว่าราชการจังหวัดนครศรีธรรมราช) 13. นายสุธี ทองแย้ม ผู้ว่าราชการจังหวัดนนทบุรี 14. นางพาตีเมาะ สะดียาม ผู้ว่าราชการจังหวัดปัตตานี 15. นายนิวัฒน์ รุ่งสาคร ผู้ว่าราชการจังหวัดพระนครศรีอยุธยา 16. นางนิศากร วิศิษฏ์สรอรรถ ผู้ว่าราชการจังหวัดพัทลุง 17. นายชุติเดช มีจันทร์ ผู้ว่าราชการจังหวัดแพร่ 18. นายณรงค์ วุ่นซิ้ว เกษียณอายุราชการ (เมื่อครั้งดํารงตําแหน่งผู้ว่าราชการจังหวัภูเก็ต) 19. นายเกียรติศักดิ์ ตรงศิริ ผู้ว่าราชการจังหวัดราชบุรี (เมื่อครั้งดํารงตําแหน่งผู้ว่าราชการจังหวัดมหาสารคาม) 20. นายเชษฐา โมสิกรัตน์ ผู้ว่าราชการจังหวัดแม่ฮ่องสอน 21. นายทรงพล ใจกริ่ม ผู้ว่าราชการจังหวัดร้อยเอ็ด 22. นายศักระ กปิลกาญจน์ ผู้ว่าราชการจังหวัดสตูล (เมื่อครั้งดํารงตําแหน่งผู้ว่าราชการจังหวัดระนอง) 23. นายไตรภพ วงศ์ไตรรัตน์ ผู้ว่าราชการจังหวัดระยอง 24. นายรณภพ เหลืองไพโรจน์ เกษียณอายุราชการ (เมื่อครั้งดํารงตําแหน่งผู้ว่าราชการจังหวัดราชบุรี) 25. นายสํารวย เกษกุล เกษียณอายุราชการ (เมื่อครั้งดํารงตําแหน่งผู้ว่าราชการจังหวัดศรีสะเกษ) 26. นางจุรีรัตน์ เทพอาสน์ เกษียณอายุราชการ (เมื่อครั้งดํารงตําแหน่งผู้ว่าราชการจังหวัดสกลนคร) 27. นายเจษฎา จิตรัตน์ ผู้ว่าราชการจังหวัดสุราษฎร์ธานี (เมื่อครั้งดํารงตําแหน่งผู้ว่าราชการจังหวัดสงขลา) 28. นายณรงค์ รักร้อย เกษียณอายุราชการ (เมื่อครั้งดํารงตําแหน่งผู้ว่าราชการจังหวัดสมุทรสาคร) 29. นายปริญญา โพธิสัตย์ ผู้ว่าราชการจังหวัดสระแก้ว 30. นายสุชาติ ทีคะสุข ผู้ว่าราชการจังหวัดสุโขทัย 31. นายณัฐภัทร สุวรรณประทีป ผู้ว่าราชการจังหวัดสุพรรณบุรี 32. นายวิชวุทย์ จินโต เกษียณอายุราชการ (เมื่อครั้งดํารงตําแหน่งผู้ว่าราชการจังหวัดสุราษฎร์ธานี) 33. นายพิจิตร บุญทัน ผู้ว่าราชการจังหวัดสุรินทร์ 34. นายชนาส ชัชวาลวงศ์ เกษียณอายุราชการ (เมื่อครั้งดํารงตําแหน่งผู้ว่าราชการจังหวัดอํานาจเจริญ) 35. นายวันชัย คงเกษม ผู้ว่าราชการจังหวัดอุดรธานี และ 36. นายชลธี ยังตรง ผู้ว่าราชการจังหวัดฉะเชิงเทรา (เมื่อครั้งดํารงตําแหน่งผู้ว่าราชการจังหวัดอุบลราชธานี)